गुस्से कन्ने अम्बला होए दा अपूर्ब अन्दर गैं टकान गै लगा हा, जे हरानगी दे मारे ओ धबक्क रेई गेआ-उसदे मुंआ गल्ल नईं निकली। सामने भारती खड़ोती दो ही। उसने ए कनेआ रुप बनाए दा ऐ। पोआने पैर, काले रंगै दी साड़ी बन्नी दी ही उसने, बाल खिल्लरे दे, ते चेहरा बड़ा शान्त ते गम्भीर, अखचै कोई दूरै दा राह्-राहंदू धुप्पै कन्ने तिड़के दा, पानी कन्ने निचड़दा, फाकें दा मारे दा ते सतनींदरा, दिन रात पैंडा मारदा आया होऐ-ते इस हालती च कुसै घड़ी बी रस्ते च ढेइयै मरी सकदा होऐ। उस उप्पर किआं कोई क्रोध करी सकदा ऐ! अपूर्ब इस गल्लै दी कल्पना गै नेहा करी सकदा। भारती ने सिर झुकाइयै बल्लें नेई गलाया : "तुस आई गे, हून तिवारी बची जाग।"